
Vyvesené: 22.06.2018

Zvesené: ..................



OBEC LIPTOVSKÉ SLIAČE

**Dodatok č. 3/2018**

**k všeobecne záväznému nariadeniu**

**č. 5/2014**

**o miestnych daniach a miestnom**

**poplatku za komunálne odpady**

**a drobné stavebné odpady**

Dátum schválenia: 21.06.2018

Dátum účinnosti: 09.07.2018

Obecné zastupiteľstvo v Liptovských Sliačoch, v zmysle zákona č. 369/1990 Zb. o obecnom zriadení v znení neskorších zmien a doplnkov a v súlade so zákonom č. 582/2004 Z.z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov sa uznieslo na tomto

**Dodatku č. 3/2018**

**k všeobecne záväznému nariadeniu obce č. 5/2014 (ďalej VZN)**

**o miestnych daniach a miestnom poplatku za komunálne odpady a drobné stavebné odpady**:

1. VZN č. 5/2014 o miestnych daniach a miestnom poplatku za komunálne odpady a drobné stavebné odpady sa mení nasledovne:

§ 14 sa nahrádza novým znením nasledovne:

**§14**

Správca dane určuje sadzbu dane za osobitné užívanie verejného priestranstva:

1. za umiestnenie zariadenia, slúžiaceho na poskytovanie služieb a predajného zariadenia – ambulantný predaj počas akcií organizovaných obcou (LDM, Športový deň, Hasičské dni, iné ....):
   1. predaj rýchleho občerstvenia **4,00 € /m2 /deň,**
   2. predaj remeselných výrobkov, ľudovej umeleckej tvorby **2,00 €** **/m2 /deň,**
   3. stánky výhradne s ukážkami remeselníckej výroby sú od dane za užívanie verejného priestranstva oslobodené
   4. predaj ostatných tovarov **2,00 € /m2 /deň**

1. za umiestnenie zariadenia, slúžiaceho na poskytovanie služieb a predajného zariadenia – ambulantný predaj na trhových miestach v rámci obce (mimo kultúrno - spoločenských akcií organizovaných obcou – predaj ovocia a zeleniny, iné ...) **1,00 € /m2 /deň**
2. za umiestnenie stavebného zariadenia **0,1 €** za každý aj začatý m2 a každý aj začatý deň,
3. za umiestnenie zariadenia cirkusu, lunaparku a iných atrakcií **0,33 €** za každý aj začatý m2 a každý aj začatý deň,
4. za umiestnenie skládky **0,1 €** za každý aj začatý m2 a každý aj začatý deň,
5. za trvalé parkovanie vozidla mimo stráženého parkoviska **0,1 €** za každý aj začatý m2 a každý aj začatý deň
6. za ostatné užívanie verejného priestranstva, ktoré nemožno zaradiť do vyššie uvedených skupín **0,33 €** /m2/mesiac
7. Ostatné ustanovenia VZN 5/2014 vrátane Dodatku č. 1 a Dodatku č. 2 k VZN 5/2014 zostávajú nezmenené.
8. Návrh tohto Dodatku č. 3/2018 bol zverejnený na úradnej tabuli obce a na webovom sídle obce od 6.6.2018 do 20.06.2018.
9. Tento dodatok č. 3/2018 k všeobecne záväznému nariadeniu č. 5/2014 schválilo obecné zastupiteľstvo obce Liptovské Sliače na svojom zasadnutí dňa 21.06.2018 trojpätinovou väčšinou prítomných poslancov uznesením č. 58/26/2018
10. Tento dodatok č. 3/2018 k všeobecne záväznému nariadeniu č. 5/2014 nadobúda účinnosť dňom 09.07.2018

V Liptovských Sliačoch, 21.06.2018

.........................................

**Mgr. Milan FRIČ**

**starosta obce**